6. november 2015

Referat fra møte i kommunalt foreldreutvalg 4. november 2015

Tilstede; Svein Reistad, Kristin Weiseth, Jo Torje Pålsrud, Eirik Rykhus, Inge Staum, Lillian Hattestad, Inger Tollefsrud, Mona Mosveen, Christin Kramprud og Roger Synslien

Forfall; Marianne Rinheim

Sak 5/2015 Konstituering.

* Leder: Inge Staum
* Nestleder: Mona Mosveen

Sak 6/2015 Oppsummering av storforeldremøtet.

Det var i underkant av 90 deltagere. Guro Øiestad er en dyktig foredragsholder som holdt et relevant møte om aktuelle og interessante temaer. Det er viktig med bra foredragsholdere. Det kan være bedre å arrangere storforeldremøter om våren. Det ble nå arrangert rett i etterkant av storforeldremøte på Solvang og foreldremøter på alle skolene. KFU kan komme med innspill til tema dersom skolene ønsker det, i forbindelse med kommende storforeldremøter. Initiativ må komme fra skolene.

Sak 7/2015 Bruk av bilbelte på bussen.

Ved en kontroll på skolebussen brukte bare halvparten av elevene bilbelte.

Hvordan kan vi få elevene til å bruke bilbeltet? Kan de eldste elevene være forbilder? Mye handler om holdninger, hvordan kan foresatte og skolene bygge oppunder de gode rutinene for beltebruk? Det er viktig at sjåførene har god kjemi med elevene og minner om at alle må bruke bilbelte. Bussjåførene kan kanskje stoppe bussen dersom noen tar av seg beltet, samtidig har de en rutetabell å forholde seg til. Det ble diskutert om sanksjoner ved regelbrudd eller belønning ved å bruke bilbelte fungerte best. Hvert FAU tar det opp med sine skoler hvordan vi kan få elevene til å bruke bilbelte. Kan hver klasse ha et opplegg? Leder i FAU på Aurvoll undersøker om det er gode opplegg f.eks i Opplandstrafikk og sender ev. opplegg til de ulike FAU-ene.

Sak 8/2015 Vedtak i kommunestyret (27/8) om rammer for virksomhetene.

De ulike skolene har informert om at kuttene i skolesektoren er krevende. Konsekvensene er at voksentettheten blir dårligere. Det blir i liten grad satt inn vikarer ved fravær. Tolærermodellen er bare delvis gjennomført og ofte i for liten grad til å ha effekt. Det blir mindre til tiltak for enkeltelever f.eks. norsk2 og spesialundervisning. SFO har flere ganger i uka bemanning under veiledende norm i kommunen. Det kreves mer assistenter til enkeltelever. Det tåles ikke mer kutt i skole nå. KFU ser det som positivt at Bjarne Nyrud er ansatt som sektorleder for barnehagene og skolene.

Roger ber Bjarne om en oversikt over hva som foreligger av:

* Dokumenter for budsjett 2016.
* Viktige datoer/ frister for beslutninger rundt rammene for skolene.

Videre arbeid:

* KFU må få informasjon om budsjettet og hva som er konsekvensene for de ulike skolene.
* FAU ledere har dialog med sine rektorer.
* Det blir vurdert om FAU lederne ber om et møte med Bjarne.

Sak 9/2015 Eventuelt.

Neste møte mandag 30. november kl. 19.30 på Aurvoll.

Tema vil i sin helhet være budsjett 2016

Referent

Roger Synslien